*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*137. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére

2022. évi nyári diákmunka program jóváhagyása

|  |
| --- |
| **Előterjesztő:** dr. Bozsolik Róbert polgármester  **Készítette**: Kovács Veronika személyügyi ügyintéző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:** - |

**Tisztelt Képviselő-testület!**

Bátaszék Város Önkormányzata fiatalkori inaktivitás csökkentése, a korai munkatapasztalat és jövedelemszerzés elősegítése végett évek óta részt vesz a nyári diákmunka programban.

**„Nyári diákmunka 2022.” állami program** (melynek leírása jelen előterjesztés mellékletét képezi):

A program célcsoportjába azok a fiatalok tartoznak, akik:

- 16 – 25 év közötti nappali tagozaton tanuló diákok

- szolgáltatást kérőként kérték nyilvántartásba vételüket és

- foglalkoztatásra irányuló, vagy vállalkozási jogviszonnyal nem rendelkeznek.

A programban a diákok kizárólag a munka törvénykönyvéről szóló 2012. évi I. törvény (a továbbiakban: Mt.) hatálya alá tartozó **munkaviszonyban foglalkoztathatók**. Az állami foglalkoztatási szervként eljáró járási (fővárosi kerületi) hivatal (a továbbiakban: járási hivatal) a program keretében a szolgáltatást kérőként regisztrált diákok számára munkaerőpiaci információt nyújt. A beérkezett munkaerőigények alapján az esélyegyenlőségi szempontok figyelembevételével munkaközvetítést végez a sikeres elhelyezkedés érdekében. A járási hivatal **a munkaadó számára bértámogatást nyújthat**.

A programban a foglalkoztatást biztosító és így támogatható munkáltató a területi, települési önkormányzat és önkormányzati alaptevékenységet végző intézménye, továbbá egyházi jogi személy lehet. A program keretében a munkaadók számára a célcsoportba tartozó személyek munkaviszonyban történő foglalkoztatása esetén **bértámogatásként a munkabér összegének 100 %-a kerül megtérítésre legfeljebb 2 hónap időtartamra**, **legfeljebb a napi 6 órás foglalkoztatás** támogatható. A támogatás megállapítása során havi munkabérként szakképzettséget nem igénylő munkakör esetében 150.000 Ft/fő/hó összeg vehető figyelembe. A napi 6 óránál rövidebb munkaidőben történő foglalkoztatás esetén a támogatási összeg arányosan csökken.

A program **2022. június 15. - 2022. augusztus 31. tart**. **A tényleges foglalkoztatásra 2022. július 1. napjától kerülhet sor.** A program keretében kötelezettséget vállalni a 2022. július 1 - 2022. augusztus 31. közötti időtartamban kezdődő és befejeződő foglalkoztatásra vonatkozóan lehet.

A tavalyi évtől kezdődően annyiban változott a pályázat, hogy **csak a munkabér esik 100 %-os támogatottság alá**, ígya szociális hozzájárulási adó a foglalkoztatót terheli.

Az előzetes igényfelmérés szerint **július hónapban 30 fő, augusztus hónapban 25 fő diákot, 4 órában tervezett fogadni az önkormányzat. A Tolna Megyei Kormányhivatal Szekszárdi Járási Hivatal Foglalkoztatási Osztálya tájékoztatása szerint az idei évben kevesebb diák foglalkoztatására van lehetőség. Július hónapban 13 diákot alkalmazhatna munkaviszonyban az önkormányzat, valamint várólistára kerültünk, hogy ha lehetőség adódik, akkor kapna az önkormányzat további diák foglalkoztatására támogatást.**

**Előzetes adatok alapján az augusztus hónapra tervezett diákmunka foglalkoztatás elmarad, támogatás hiányában.**

**Július és augusztus hónapban 13 fő - 13 fő foglalkoztatásával kalkulálva** a költségek a következőképpen alakulnának:

Július:

munkabér: 13 x 100.000,- Ft összesen: 1.300.000,-Ft 100 %-ban támogatott

szociális hozzájárulási adó: **13 x 13.000,- Ft** **összesen: 169.000,- Ft nem támogatott**

Augusztus:

munkabér: 13 x 100.000,- Ft összesen: 1.300.000,-Ft 100 %-ban támogatott

szociális hozzájárulási adó: **13 x 13.000,- Ft** **összesen: 169.000,- Ft nem támogatott**

**A fentiekre tekintettel a programban való részvételhez Bátaszék Város Önkormányzatának a diákok foglalkoztatásához kapcsolódó szociális hozzájárulási adó megfizetését vállalnia szükséges, amelynek költsége megközelítőleg 338.000,- Ft.**

Kérjük az alábbi határozati javaslat elfogadását:

**H a t á r o z a t i j a v a s l a t :**

**2022. évi nyári diákmunka programban való részvételre**

Bátaszék Város Önkormányzata Képviselő-testülete

1. támogatja a „Nyári diákmunka 2022.” programban 13-13 fő diák foglalkoztatásához szüksége bértámogatásra irányuló kérelem benyújtását 2022. július hónapra vonatkozóan, valamint amennyiben elindul a program, akkor 2022. augusztus hónapra vonatkozóan,
2. a diákfoglalkoztatásához kapcsolódó szociális hozzájárulási adó megfizetéséhez szükséges 338.000 Ft keretösszeget a 2022. évi költségvetés általános tartalék kerete terhére biztosítja.

*Határidő:* 2022. június 27.

*Felelős:* dr. Firle-Paksi Anna aljegyző

(a kérelem benyújtásáért)

*Határozatról értesül:* Szekszárdi Járási Hivatal

Foglalkoztatási Osztály,

Bátaszéki KÖH Hatósági Iroda

Bátaszéki KÖH Pénzügyi Iroda

irattár